Añata - Biquipedia, a enziclopedia libre

# Añata

### De Biquipedia

Añata u añada ye o periodo d'un año e o resultato d'ixe periodo. S'emplega, más que más, en o contesto agricola e ganadero. Por exemplo:

- Esta añada sembraremos ordio (Biello Sobrarbe)

En muitas ocasions se fa serbir como sinonimo d'año, tanto en aragonés dialeutal como en aragonés común. Este emplego estió cheneralizato en os primers años de l'aragonés común, sustituyendo sistematicament á año cosa que bels filologos como Chabier Tomás Arias consideran una error.

Bels exemplos d'uso patrimonial:

- En aquellas añadas las chens no encara tan empetecaus, encara nos iba llobén pa'l gasto [1].
- Casa empeñada, nunca güena añada [2].

e meyebal:

- Todas las actas de la anyada seran segunt es dito continuadas no dexando cosa alguna de scriuir en aquell maliciosament [3]
- E que los oficiales electos compiecen a cumplir su anyada en el dito dia de Sant Miguel primero venient: e dalli adelant sucesivament e que cada hun anyo sean esleydos tres conselleros....[4]
- (con sentito no agricola) nueve lençuelos nueuos (...) que compró Bernat en las anyadas del dito Ferrando.[5]
- (con sentito agricola) malas anyadas que se an seguido continuas.[6]

## [editar] Referenzias

1. ↑ Fernando Romanos. Aragonés ribagorzano: lesico emplegau en a obra de Pablo Recio. Luenga e Fablas, 4. Consello d'a Fabla Aragonesa. 2000.
2. ↑ Chesús de Mostolay. El Aragonés en el Somontano de Barbastro. Aneto Publicaciones. 2007. ISBN 978-84-95349-42-2
3. ↑ Manuel Mora y Gaudó. Ordinaciones de la Ciudat de Çaragoça. Editado en 1908. [1]
4. ↑ Manuel Serrano y Sanz. Orígenes de la dominación española en América: Estudios históricos. [2]
5. ↑ Javier Terrado Pablo. La lengua de Teruel a fines de la Edad Media .Instituto de Estudios Turolenses. 1991.
6. ↑ Javier Terrado Pablo. La lengua de Teruel a fines de la Edad Media .Instituto de Estudios Turolenses. 1991.

Categoría: Escalas de tiempo

##### Views

- Articlo
- Descusión
- Bersión autual

##### Mirar